बुजर्गों के लिए डे-केयर सेंटर खोला जाएगा
सीनियर सिटीजन शिविर में 496 मरीजों को नि:शुल्क मिला इलाज।
कलेक्टर ने कहा कि डाॅक्टर्स इस पर अपने सुझाव दें और सहयोग करें
भास्कर संवाददाता | मुरैना
भारत विकास परिषद की विवेकानंद शाखा द्वारा सीनियर सिटीजन के लिए लगवाए गए इस शिविर की उपयोगिता तो वे ही जान सकते हैं जो इससे लाभान्वित हो रहे हैं। सीनियर सिटीजन के लिए यह पुनीत कार्य जन-जन के जेहन में होना चाहिए। इसलिए अब शहर में बुजुर्गों के लिए एक डे-केयर सेंटर खोला जाएगा। यह बात कलेक्टर विनोद शर्मा ने कही।
कलेक्टर शुक्रवार को शहर के गांधी बाल निकेतन में आयोजित सीनियर सिटीजन नि:शुल्क स्वास्थ्य शिविर को बतौर मुख्य अतिथि संबोधित कर रहे थे। कलेक्टर ने यहां इस शिविर का उद्घाटन किया। उन्होंने कहा कि डे-केयर सेंटर में बुजुर्गों की सेवा हो, उन्हें इलाज मिले, इसके लिए डाक्टर्स का सहयोग अपेक्षित होगा। डॉक्टर्स इस बारे में अपने सुझाव भी साझा करें। कार्यक्रम में भारत विकास परिषद विवेकानंद शाखा के अध्यक्ष लक्ष्मीनारायण हर्षाना, डा.संजीव बांदिल, पं.रमेश चौरसिया समेत शिविर संचालन में मरीजों का इलाज करने आए डा.केके गुप्ता, डा.हरी लाल, डा.संजय शर्मा, डा.ओपी शुक्ला, डा.सियाराम शर्मा, डा.केएन मिश्रा, डा.हेमा सिंघल, डा.रितु राठी, डा.मीरा बांदिल, डा.चंचल गर्ग, डा.विवेक राठी, डा.मुनीष गुप्ता, डा.योगेश तिवारी, डा.सुशील कुमार व सीनियर सिटीजन के सेवाकार्य में सहयोग कर रहे सहदेवसिंह भदौरिया, अरविंदसिंह सिकरवार, विशन सिंह तोमर आदि मौजूद रहे।
नि:शुल्क हुआ 496 मरीजों का इलाज : स्वास्थ्य शिविर में बोन मिनरल डेंसिटी की जांच हुई, स्पाइरोमीटरी फेंफड़ा जांच, ब्लड शुगर, ब्लड प्रेशर समेत स्त्री रोग, कैंसर रोग, हड्डी-जोड़ रोग, नेत्र रोग, दंत रोग आदि का इलाज डाक्टर्स ने दिया। कुल 496 मरीजों को इलाज दिया गया। यहां दवाएं भी दी गईं। यह शिविर दिन भर चला, जिसमें युवकों ने सीनियर सिटीजन को लाने-ले जाने का सेवाकार्य भी किया।
जीवाजीगंज में एक साल पहले चौपाटी के लिए बनाया गया प्लेटफार्म।
hin_Deva hin_Deva hin_Deva bho_Deva hin_Deva hin_Deva hin_Deva hin_Deva